CELEX: 62020CN0467
Language: da
Date: 2020-09-28 00:00:00
Title: Sag C-467/20: Anmodning om præjudiciel afgørelse indgivet af Amtsgericht Hamburg (Tyskland) den 28. september 2020 — BC mod Deutsche Lufthansa AG

14.12.2020   
            
            
               DA
            
            
               Den Europæiske Unions Tidende
            
            
               C 433/31
            
         
      Anmodning om præjudiciel afgørelse indgivet af Amtsgericht Hamburg (Tyskland) den 28. september 2020 — BC mod Deutsche Lufthansa AG
      (Sag C-467/20)
      (2020/C 433/38)
      Processprog: tysk
      
         Den forelæggende ret
      
      Amtsgericht Hamburg
      
         Parter i hovedsagen
      
      
         Sagsøger: BC
      
         Sagsøgt: Deutsche Lufthansa AG
      
         Præjudicielt spørgsmål
      
      Skal artikel 5, stk. 1, litra c), og artikel 7, stk. 1, i forordning nr. 261/2004 (1) sammenholdt med forordningens artikel 3, stk. 5, fortolkes således, at i forbindelse med en flyvning, som er sammensat af to flyvninger (det vil sige med direkte tilsluttet flyforbindelse), og som har været genstand for en samlet reservation, fra en lufthavn beliggende uden for Fællesskabet (i et tredjeland), til en lufthavn, der er beliggende på en medlemsstats område, via en lufthavn i andet tredjeland, kan en passager, der ankommer til sit bestemmelsessted med en forsinkelse på tre timer eller mere, som skyldes den første flyvning, som i kraft af en code sharing-aftale blev udført af et luftfartsselskab med hjemsted i et tredjeland, i henhold til denne forordning anlægge sit søgsmål om kompensation mod det EF-luftfartsselskab, hvor flyvningen blev reserveret samlet, og som alene har udført den anden flyvning?
      
         (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT 2004, L 46, s. 1).